1、讀音「si」：
大人大種閣冤家相拍，實在足現世（丟臉、丟人現眼）。
媒人保入房，無保一世人（一輩子）。
伊艱苦規世人（一生、一輩子），毋捌享受過。
伊一定頂世人（前世、上輩子）燒好香，才會娶著好某。
你的恩情只有等後世人（下輩子、來生）才來還。
我希望後出世（下輩子、來生）會當變做查某的。
你莫佇遐（mai ti hia）卸世卸眾(丟人現眼)。
2、讀音「se」：
出家人愛看破世情（世故、世態人生）。
做歹代誌會萬世（非常久遠）袂當超生。
隔壁王阿伯昨暝棄世（去世、逝世）。
世俗人（凡人、塵俗的人）有誠濟代誌看袂開。
世間人（世人）攏真自私。
人情世事（人情世故）一大堆。
投胎轉（tsuan）世（原先的生命結束，再投胎成另一個新的生命體）。